इस बीच, सरकार द्वारा घोषित पैकेज से चीनी मिलों के लिए अल्पावधि नकदी समस्याएं बढ़ सकती हैं। लेकिन दीर्घावधि को लेकर समस्या एथेनॉल कीमत में तेजी के बाद दूर हो जाएगी। सितंबर 2018 में समाप्त हो रहे चालू सत्र के लिए भारत का चीनी उत्पादन 3.15 करोड़ टन रहने का अनुमान है जो पूर्ववर्ती पेराई सत्र के 2.03 करोड़ टन की तुलना में 50 प्रतिशत तक ज्यादा है। गन्ने की बंपर पैदावार से चीनी उत्पादन 2.5 करोड़ टन की अनुमानित सालाना खपत की तुलना में अगले वर्ष (अक्टूबर 2018 से शुरू) 3.2 करोड़ टन रहने का अनुमान है। पूरे देश में कुल गन्ना बकाया मौजूदा समय में 220 अरब रुपये पर अनुमानित है।